แฟนผมทานยาคุมแบบแผงมาได้ 5-6 เดือนแล้วครับคือเดือนก่อน แฟนผมลืมทานยาคุมเม็ดสุดท้ายไป แล้วก็เว้นไป 7 วัน ช่วงที่หยุดยา เมนส์มาปกติ แล้ว เริ่มทานแผงใหม่หลังเว้นครบ 7 วัน ทานแผงใหม่ได้19 เม็ด ก็มีเลือดไหลออกมาปริมาณน้อยกว่าปจด. สีแดงจางๆ ผมให้แฟนทานต่อจนหมด วันนี้เลือดที่ว่าไหลออกมาเป็นวันที่ 3 ไหลเป็นสีชมพูครับ ไม่มีอาการปวดท้องร่วมด้วย มีโอกาสท้องมากน้อยเพียงใดครับ เพราะว่าเดือนก่อนลืมทานยาเม็ดสุดท้ายเท่ากับว่า หยุดยาไป 8 วัน แล้วตอนที่เริ่มทานแผงใหม่มันเลยช่วง 5 วันของปจด.มาแล้ว แล้วได้มีอะไรกันช่วง 7 เม็ดแรกด้วยครับ ครั้งสุดท้ายคือ วันที่ 11 ของรอบเดือน
สวัสดีค่ะ โดยปกติ หากลืมทานยาคุมเม็ดสุดท้าย ก็จะเท่ากับทานไป 20 เม็ด ก็ควรเว้นระยะไป 7 วัน ก่อนที่จะเริ่มทานยาแผงใหม่ โดยให้นับจากวันที่ทานเม็ดสุดท้ายคือเม็ดที่ 20 ไม่ได้นับจากวันที่ลืมทาน ดังนั้น หากได้เว้นระยะไป 7 วัน โดยนับจากวันที่ลืมทาน ก็จะเท่ากับเว้นระยะไป 8 วัน ฤทธิ์ในการป้องกันการตั้งครรภ์ก็จะลดลงไปได้ค่ะ ซึ่งโดยปกติ ก็ควรทานต่อเนื่องไปอย่างน้อย 7 วันก่อนที่จะมีเพศสัมพันธ์ เพื่อให้ยาคุมได้ออกฤทธิ์ได้เต็มที่ก่อนค่ะเมื่อทานยาคุมแผงใหม่มาจนถึงเม็ดที่ 19 แล้วมีเลือดออกปริมาณน้อย อาจเป็นเลือดที่เกิดจากผลข้างเคียงของยาคุมกำเนิดที่ทำให้มีเลือดออกกะปริดกะปรอยได้ โดยเฉพาะหากเป็นยาคุมกำเนิดชนิดที่มีฮอร์โมนต่ำ หรือเกิดจากการทานยาไม่ตรงเวลาส่วนการจะทราบว่ามีการตั้งครรภ์หรือไม่นั้น ก็ควรทานยาคุมให้ครบ 21 เม็ดก่อน แล้วหลังจากนั้น หากในช่วงที่เว้นระยะการทานยา ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะ แต่หากไม่มีเลือดออกมา ก็ควรตรวจหาการตั้งครรภ์ดูด้วยค่ะ